
R O M Â N I A

JUDEŢUL TIMIŞ

ORAŞUL DETA

P R I M A R

Nr. 10.944/11.11.2022

REFERAT DE APROBARE

a proiectului privind trecerea a 4600 mp. teren din domeniul public al Orașului Deta

în domeniul public al Județului Timiș.
În temeiul prevederilor art. 136 din OUG. nr. 57/2019 privind Codul administrativ și a Regulamentului de Organizare și Funcționare a orașului Deta, îmi exprim inițiativa de promovare a unui proiect de hotărâre având ca obiect: aprobarea trecerii unui bun imobil din domeniul public al orașului Deta, în domeniul public al județului Timiș și declararea acestuia ca fiind bun de interes public județean.

Obiectivul acestei componente reprezintă accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară.

Pentru Investiția I.1.a: Înființarea de centre de colectare prin aport voluntar PNRR/2022/C3/S/I.1.A s-a lansat apelul de proiecte necompetitiv, pe principiul “primul venit, primul servit”, cu respectarea cerințelor privind încadrarea proiectului în specificațiile impuse de Ghid.

În conformitate cu prevederile art. 294, alin. (3) și alin. (7) din Ordonanța de Urgență a Guvernului nr. 57/2019 privind Codul Administrativ cu modificările și completările ulterioare, solicit aprobarea trecerii a 4600 mp. teren înscris în CF nr. 401793, nr. cad. 401793 din domeniul public al orașului Deta în domeniul public al Județului Timiș și declararea acestuia ca bun imobil de interes public județean.

PRIMAR,

Ec. Petru ROMAN.

